《子隐台》
宋代·杨杰

平西义战几百载，江左空遗子隐台。乡俗尚传三害去，地基曾见六朝来。

人随逝水年年远，山似屏风面面开。谁与宜兴寻旧宅，至今藏在白云堆。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。